Seun (8) doodgeskok in Despatch | Netwerk24
Seun (8) doodgeskok in Despatch
Die polisie in Despatch sê 'n geregtelike doodsondersoek word gedoen nadat 'n seuntjie (8) in Kingstown glo doodgeskok is.
Die voorval het Saterdagmiddag omstreeks 16:00 gebeur toe kinders in die bosse naby Mawawastraat in Kingstown gespeel het.
Volgens 'n polisieverklaring het gemeenskapslede skielik 'n gil gehoor en gesien hoe 'n kind uit die bosse hardloop.
Die kind het aan die gemeenskapslede vertel dat die seun deur 'n oop draad geskok is wat op die grond gelê het.